Gamere-Zihiga

Gamere-Zihiga ([gameʁ̞e s̻ihiɣa] Zubereraz; Gamere-Zihiga [gameɾe s̻iɣa] Nafarreraz) Zuberoako udalerria da, Basabürüako Ibarresküinean kokaturik dagoena.

Geografia

Ingurune naturala 
Uhaitzandi ibaira isurtzen diren hainbat erreka igarotzen dira udalerritik. Hainbat kobazulo aurki daitezke udalerriko lurretan, famatuena monumentu historiko izendaturik dagoen Etxeberriko karbia delarik. XIX. mendearen bukaeran, udalerriko lurren zati handi bat Arbailetako basoak hartzen zuen. Oxibar kobazuloa ere aipatzeko modukoa da.

Udalerri mugakideak 
 Ozaze-Zühara iparraldean.
 Altzürükü ipar-mendebaldean
 Aloze-Ziboze-Onizegaine ekialdean
 Altzai-Altzabeheti-Zunharreta hegoaldean

Historia 
1836. urtean Gamere eta Zihiga herriak batu egin ziren udalerri bakar bat osatzeko.

Demografia 

2007ko biztanleria INSEEk eginiko behin-behineko zenbaketa da

Kultura

2007ko pastorala 

2007an (uztailak 29 eta abuztuak 5), Gamere-Zihigak Eñaut Elizagarairi buruzko pastorala prestatu zuen. Eñaut Elizagarai Frantziako Louis XIV.aren errege-armadaren jenerala izan zen, Armendaritzen jaioa

Euskara 

Gamere-Zihigan Basabürüako hizkera erabiltzen da, zuberotarraren aldaera.

Ondasun nabarmenak 
 Laminen ziloak, Eiezkia etxetik hurbil dagoen hiru zulotako multzoa da, bertatik 34 °C-tara ur gazia ateratzen delarik. Ur honek propietate sendagarriak omen ditu.
 Etxeberriko karbia, goi paleolitoko irudiak dituen kobazuloa da. Monumentu historiko dago izendaturik 1952. urteaz geroztik.
 Gamereko Done Petri elizak jatorria Erdi Aroan jatorria duen arren XIX. eta XX. mendeetan zehar zenbait konponketa eta berriztapen izan ditu.
 Zihigako eliza ere Erdi Arokoa da eta 1828. urtean berriztatu zen.

Iruditegia

Gamerear eta zihigar ezagunak 
 Kadet Otsibar (1880 - 1968) idazle eta misiolaria Gameren jaioa da.

Erreferentziak

Kanpo estekak